**FELVILLANYOZÓ JÖVŐT ÍGÉR A LEXUS TOKIÓBAN**

**A világ legzöldebb vezető luxusautógyártója a Lexus izgalmas, a Tokiói Autószalonon debütáló tanulmányautóról osztott meg részletfotót – ez lehet a márka első akkumulátoros elektromos autója?**

A világ legfejlettebb, negyedik generációs öntöltő hibrid elektromos hajtásával a városi kompakt modelltől a prémium szedánokon és változatos méretű SUV-okon és crossovereken át a szupersportkupékig minden szegmensben jelenlévő Lexus európai eladásainak mára 95%-át teszik ki a hibridek. Abszolút zöld, hidrogén üzemanyagcellás elektromos tanulmányt már láttunk a márkától, az október 24. és november 4. között megrendezett Tokiói Autószalonon ugyanakkor egy akkumulátoros elektromos modell is debütál. Az elektromos hajtási és az önvezetési technológiák folyamatos fejlődésének előnyeit bemutató jármű nem csupán bepillantást enged a Lexus elképzeléseibe, biztató képet vázolva fel azok számára, akik ugyanúgy rajonganak a vezetés öröméért, mint a luxus kényeztetéséért, de ha igazak a hírek, hamarosan az országutakon is találkozhatunk majd vele.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)